সম্ভলের জামা মসজিদ এক সপ্তাহের মধ্যে চুনকাম করার সুপ্রিম নির্দেশ

ওয়েব ডেস্ক: এক সপ্তাহের মধ্যে উত্তরপ্রদেশের সম্ভলের (Sambhal) জামা মসজিদে (Jama Mosque) চুনকাম করতে পুরাতত্ত্ব সর্বেক্ষণ দফতরকে (ASI) নির্দেশ দিল এলাহাবাদ হাইকোর্ট (Allahabad High Court)। চুনকাম করার খরচ বহন করতে হবে মসজিদ কমিটিকে। ১৯২৭ সালে মসজিদ পরিচালন কমিটি ও পুরাতত্ত্ব সর্বেক্ষণ দফতরের মধ্যে হওয়া একটি চুক্তির ভিত্তিতে আদালতের এমন নির্দেশ। কাজ শেষ হওয়ার এক সপ্তাহের মধ্যে খরচের টাকা ওই দফতরকে মেটাতে কমিটিকে নির্দেশ দিল শীর্ষ আদালত।

আরও পড়ুন: এক রানে আউট কোহলি! ম্যাচ দেখতে দেখতে হার্ট অ্যাটাক কিশোরীর

মসজিদ কমিটি বছরের পর বছর নিজেরা চুনকাম করার ফলে সৌধটির যথেষ্ট ক্ষতি হয়েছে বলে দাবি করেছিল পুরাতত্ত্ব সর্বেক্ষণ দফতর। বিচারপতি রোহিত রঞ্জন আগরওয়াল (Justice Rohit Ranjan Agarwal) পাল্টা প্রশ্ন করেন, কমিটির এই কাজে ওই দফতর কেন এতগুলি বছর কোনও বাধা দেয়নি? তা যদি হয়ে থাকে, সেই গাফিলতির দায় আপনাদের, এমনটাই মন্তব্য ক্ষুব্ধ বিচারপতির। উল্লেখ্য, শুনানিতে রাজ্যের তরফে দাবি করা হয়, ১৯২৭ সালের ওই চুক্তি মসজিদ কমিটি ভঙ্গ করেছে, তাই ওই চুক্তি বাতিলযোগ্য।